ประกาศกรมการขนส่งทางบกประกาศกรมการขนส่งทางบกเรื่อง แบบขนาด มาตรฐาน และคุณลักษณะของอุปกรณ์หรือสิ่งอำนวยความสะดวกหรือเครื่องมือที่ใช้ในการดำเนินงานและการควบคุมกำกับ และดูแลสถานตรวจสภาพรถพ.ศ. ๒๕๕๕[๑] โดยที่กฎกระทรวงการขอรับใบอนุญาต การออกใบอนุญาตและการขอต่ออายุใบอนุญาตจัดตั้งสถานตรวจสภาพรถ พ.ศ. ๒๕๕๕กำหนดให้สถานตรวจสภาพรถต้องมีอุปกรณ์หรือสิ่งอำนวยความสะดวกหรือเครื่องมือที่ใช้ในการดำเนินงานและการควบคุมกำกับ และดูแลสถานตรวจสภาพรถ ตามแบบ ขนาด มาตรฐานและคุณลักษณะที่อธิบดีประกาศกำหนด อาศัยอำนาจตามความในข้อ ๖ และข้อ ๑๐ (๒) แห่งกฎกระทรวงการขอรับใบอนุญาตการออกใบอนุญาต และการขอต่ออายุใบอนุญาตจัดตั้งสถานตรวจสภาพรถ พ.ศ. ๒๕๕๕อธิบดีกรมการขนส่งทางบกออกประกาศกำหนดไว้ ดังต่อไปนี้ข้อ ๑ ผู้ขอรับใบอนุญาตจัดตั้งสถานตรวจสภาพรถต้องจัดให้มีอุปกรณ์หรือสิ่งอำนวยความสะดวกหรือเครื่องมือที่ใช้ในการดำเนินงานและการควบคุมกำกับ และดูแลสถานตรวจสภาพรถ ตามแบบ ขนาด มาตรฐาน และคุณลักษณะ ดังต่อไปนี้(๑) คอมพิวเตอร์และอุปกรณ์ต่อพ่วง ซึ่งประกอบด้วย(ก) หน่วยประมวลผลกลาง (CPU) ความเร็วในการประมวลผลไม่น้อยกว่า๑.๐ GHz(ข) หน่วยความจำหลัก (RAM) ขนาดไม่น้อยกว่า ๑ GB(ค) หน่วยจัดเก็บข้อมูลฮาร์ดดิสค์ (HDD) ขนาดไม่น้อยกว่า๑๐๐ GB หรือมีขนาดเพียงพอในการจัดเก็บข้อมูลการตรวจสภาพรถทุกคันที่ทำการตรวจสภาพเป็นเวลาไม่น้อยกว่า๑ ปี(ง) ระบบปฏิบัติการ Windows XP Service Pack ๒ หรือ Service Pack ๓ หรือ Windows ๗หรือระบบปฏิบัติการอื่นตามที่กรมการขนส่งทางบกกำหนด(จ) โปรแกรมป้องกันไวรัสคอมพิวเตอร์แบบมีลิขสิทธิ์(ฉ) ช่องสัญญาณไม่ต่ำกว่ามาตรฐาน USB จำนวนไม่น้อยกว่า๒ ช่อง(ช) ช่องสัญญาณสำหรับเชื่อมต่อเครือข่ายคอมพิวเตอร์ความเร็วไม่น้อยกว่า ๑๐/๑๐๐ Mbps(ซ) ช่องสัญญาณอื่น ๆ สำหรับเชื่อมต่อคอมพิวเตอร์และอุปกรณ์ต่อพ่วงให้สามารถทำงานได้อย่างครบถ้วนสมบูรณ์(ฌ)อุปกรณ์เชื่อมต่อสัญญาณข้อมูลจากเครื่องตรวจสภาพรถไปยังคอมพิวเตอร์เพื่อนำข้อมูลเข้าสู่ระบบบันทึกการตรวจสภาพรถกรณีการเชื่อมต่อสัญญาณข้อมูลระหว่างเครื่องตรวจสภาพรถกับคอมพิวเตอร์สามารถบันทึกการตรวจสภาพรถได้อย่างถูกต้องครบถ้วนตามที่กำหนดไว้ในประกาศนี้จะมีอุปกรณ์เชื่อมต่อสัญญาณข้อมูลตาม (ฌ) หรือไม่ก็ได้(๒) อุปกรณ์สำหรับเชื่อมต่อระบบสารสนเทศเพื่อเชื่อมต่อข้อมูลผ่านทางระบบสารสนเทศระหว่างสถานตรวจสภาพรถกับกรมการขนส่งทางบกความเร็วไม่น้อยกว่า ๖ Mbps โดยอาจเป็นแบบมีสายหรือไร้สายก็ได้กรณีที่ระบบเครือข่ายสารสนเทศ (อินเทอร์เน็ต)ในพื้นที่ที่สถานตรวจสภาพรถตั้งอยู่ไม่สามารถให้บริการตามความเร็วที่กำหนดในวรรคหนึ่งกรมการขนส่งทางบกอาจพิจารณาอนุญาตให้ใช้ระบบเครือข่ายอินเทอร์เน็ตที่มีความเร็วสูงสุดในการให้บริการขณะนั้นได้เป็นการเฉพาะราย(๓) เครื่องพิมพ์ ซึ่งมีคุณลักษณะอย่างน้อย ดังนี้(ก) เป็นเครื่องพิมพ์สีหรือขาวดำ(ข) สามารถเชื่อมต่อการทำงานกับคอมพิวเตอร์ได้(ค) สามารถพิมพ์กระดาษขนาด A๔ ได้(๔) กล้องถ่ายภาพ ซึ่งมีคุณลักษณะอย่างน้อย ดังนี้(ก) รองรับการถ่ายภาพแบบ VGA หรือสูงกว่าและมีความละเอียดไม่น้อยกว่า ๑ MPixels(ข) สามารถเชื่อมต่อการทำงานกับคอมพิวเตอร์ได้(๕) ระบบโทรทัศน์วงจรปิด (CCTV) ซึ่งมีคุณลักษณะอย่างน้อยดังนี้(ก) มีกล้องถ่ายภาพเคลื่อนไหวแบบ IP Camera โดยแสดงภาพเคลื่อนไหวได้ไม่น้อยกว่า ๒๖ ภาพต่อวินาที (Frame rate)(ข) สามารถเชื่อมต่อระบบสารสนเทศของกรมการขนส่งทางบกได้ข้อ ๒ เมื่อทำการติดตั้งอุปกรณ์หรือสิ่งอำนวยความสะดวกหรือเครื่องมือตามข้อ๑ เข้าด้วยกันแล้ว ต้องมีระบบการทำงานที่มีคุณสมบัติ ดังนี้(๑) สามารถเชื่อมต่อสัญญาณข้อมูลการตรวจสภาพรถจากเครื่องตรวจสภาพรถไปยังคอมพิวเตอร์เพื่อนำข้อมูลเข้าสู่ระบบบันทึกการตรวจสภาพรถโดยสามารถเชื่อมต่อสัญญาณข้อมูลการตรวจวัดหรือทดสอบอย่างน้อยจากเครื่องทดสอบห้ามล้อเครื่องทดสอบศูนย์ล้อ เครื่องวัดระดับเสียง และเครื่องวิเคราะห์ก๊าซ(๒) สามารถจัดทำการรับรองการตรวจสภาพรถบันทึกการตรวจสภาพรถและรายงานการตรวจสภาพรถและเชื่อมต่อข้อมูลไปยังกรมการขนส่งทางบกผ่านทางระบบสารสนเทศได้(๓)สามารถถ่ายภาพรถที่ทำการตรวจสภาพและส่งไปยังกรมการขนส่งทางบกผ่านทางระบบสารสนเทศได้(๔) สามารถส่งสัญญาณภาพจากกล้องโทรทัศน์วงจรปิดไปยังกรมการขนส่งทางบกผ่านทางระบบสารสนเทศได้โดยต้องสามารถแสดงภาพรถที่ทำการตรวจสภาพและการทำงานของผู้ควบคุมการตรวจสภาพรถและเจ้าหน้าที่ตรวจสภาพรถได้ตลอดเวลาที่ให้บริการตรวจสภาพรถข้อ ๓ ผู้รับใบอนุญาตจัดตั้งสถานตรวจสภาพรถต้องจัดทำการรับรองการตรวจสภาพรถบันทึกการตรวจสภาพรถและรายงานการตรวจสภาพรถผ่านทางระบบสารสนเทศและจัดส่งไปยังกรมการขนส่งทางบกทันทีเมื่อทำการตรวจสภาพรถแต่ละคันเสร็จสิ้นการดำเนินการตามวรรคหนึ่งให้จัดทำตามรูปแบบและระบบที่กรมการขนส่งทางบกกำหนดซึ่งต้องมีข้อมูลอย่างน้อยดังนี้(๑) วัน เดือน ปี และเวลาที่ทำการตรวจสภาพ(๒) ชื่อสถานตรวจสภาพรถและเลขที่ใบอนุญาตจัดตั้งสถานตรวจสภาพรถ(๓)ชื่อผู้ควบคุมการตรวจสภาพรถและเจ้าหน้าที่ตรวจสภาพรถที่ทำการตรวจสภาพ(๔) เลขทะเบียนรถและจังหวัดที่จดทะเบียนของรถที่ทำการตรวจสภาพ(๕) ประเภทรถที่ทำการตรวจสภาพ(๖) ภาพถ่ายรถในพื้นที่ตรวจสภาพรถที่สามารถมองเห็นตัวรถและเลขทะเบียนรถที่ทำการตรวจสภาพซึ่งมีขนาดภาพตั้งแต่ ๕๐ KB ถึง ๑๐๐ KB(๗) ผลการตรวจวัดหรือทดสอบประสิทธิภาพห้ามล้อการเบี่ยงเบนศูนย์ล้อหน้า ระดับเสียงก๊าซคาร์บอนมอนอกไซด์และไฮโดรคาร์บอนซึ่งเป็นผลที่ได้จากการส่งสัญญาณข้อมูลจากเครื่องตรวจสภาพรถไปยังระบบบันทึกการตรวจสภาพรถโดยตรงโดยต้องไม่มีการบันทึกหรือแก้ไขข้อมูลด้วยการเขียน การพิมพ์ หรือโดยวิธีอื่น(๘) ผลการตรวจสภาพรถอื่น ๆ ตามที่กรมการขนส่งทางบกกำหนดข้อ ๔ ผู้รับใบอนุญาตจัดตั้งสถานตรวจสภาพรถต้องส่งสัญญาณภาพจากกล้องโทรทัศน์วงจรปิดไปยังกรมการขนส่งทางบกผ่านทางระบบสารสนเทศโดยต้องแสดงภาพรถที่ทำการตรวจสภาพและการทำงานของผู้ควบคุมการตรวจสภาพรถและเจ้าหน้าที่ตรวจสภาพรถตลอดเวลาที่ให้บริการตรวจสภาพรถข้อ ๕ ผู้รับใบอนุญาตจัดตั้งสถานตรวจสภาพรถต้องจัดเก็บข้อมูลการตรวจสภาพรถตามข้อ๓ ไว้สำหรับให้เจ้าหน้าที่ตรวจสอบเป็นระยะเวลาไม่น้อยกว่า ๑ ปีนับแต่วันที่ทำการตรวจสภาพรถนั้นข้อ ๖ ผู้รับใบอนุญาตจัดตั้งสถานตรวจสภาพรถที่ดำเนินการจัดทำการรับรองการตรวจสภาพรถตามประกาศนี้แล้วยังคงต้องจัดทำใบรับรองการตรวจสภาพรถตามที่กรมการขนส่งทางบกจัดพิมพ์จนกว่ากรมการขนส่งทางบกจะยกเลิกหรือกำหนดเป็นอย่างอื่นข้อ ๗ ผู้รับใบอนุญาตจัดตั้งสถานตรวจสภาพรถตามกฎกระทรวงฉบับที่ ๓๗ (พ.ศ. ๒๕๓๕) ออกตามความในพระราชบัญญัติการขนส่งทางบก พ.ศ. ๒๕๒๒ต้องดำเนินการให้เป็นไปตามประกาศนี้ก่อนวันที่ ๒๖ มิถุนายน ๒๕๕๖หากไม่ดำเนินการให้แล้วเสร็จภายในระยะเวลาที่กำหนดให้ ใบอนุญาตเป็นอันสิ้นสุดลงข้อ ๘ ผู้ขอรับใบอนุญาตจัดตั้งสถานตรวจสภาพรถที่ได้รับอนุญาตในหลักการให้จัดตั้งสถานตรวจสภาพรถไว้ก่อนวันที่ประกาศนี้ใช้บังคับจะจัดทำการรับรองการตรวจสภาพรถ การบันทึกการตรวจสภาพรถและการรายงานการตรวจสภาพรถตามประกาศนี้ หรือตามประกาศกรมการขนส่งทางบก เรื่องหลักเกณฑ์ วิธีการตรวจสภาพรถและข้อปฏิบัติของผู้ได้รับใบอนุญาตจัดตั้งสถานตรวจสภาพรถ พ.ศ. ๒๕๕๕ ก็ได้ในกรณีผู้ได้รับใบอนุญาตจัดตั้งสถานตรวจสภาพรถตามวรรคหนึ่งจัดทำการรับรองการตรวจสภาพรถการบันทึกการตรวจสภาพรถและการรายงานการตรวจสภาพรถตามประกาศกรมการขนส่งทางบก เรื่อง หลักเกณฑ์วิธีการตรวจสภาพรถ และข้อปฏิบัติของผู้ได้รับใบอนุญาตจัดตั้งสถานตรวจสภาพรถ พ.ศ.๒๕๕๕ จะต้องดำเนินการจัดทำการรับรองการตรวจสภาพรถ การบันทึกการตรวจสภาพรถและการรายงานการตรวจสภาพรถให้เป็นไปตามประกาศนี้ก่อนวันที่ ๒๖ มิถุนายน ๒๕๕๖หากไม่ดำเนินการให้แล้วเสร็จภายในระยะเวลาที่กำหนด ให้ใบอนุญาตเป็นอันสิ้นสุดลงข้อ ๙ ประกาศนี้ให้ใช้บังคับตั้งแต่วันที่ ๑ตุลาคม ๒๕๕๕ เป็นต้นไปประกาศณ วันที่ ๒๐ กันยายน พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบกปริยานุช/ผู้จัดทำ๒๘ พฤศจิกายน๒๕๕๕ณัฐพร/ผู้ตรวจ๒๘ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๘๐ ง/หน้า ๓๔/๒๖ พฤศจิกายน ๒๕๕๕